Nõmme Kultuurikeskus

Nõmme Kultuurikeskus on aastast 1945 Tallinnas Nõmmel tegutsev kultuuriasutus.Tallinna entsüklopeedia. II köide. Tallinn: Eesti Entsüklopeediakirjastuse AS, 2004. Lk 25 See asub aadressil Turu plats 2.

Nõmme Kultuurikeskust haldab Nõmme linnaosavalitsus.

 Ajalugu 
pisi|Nõmme Kultuurikeskus (oktoober 2015)
1924. aastal ehitati arhitekt Ferdinand Adoffi projekti järgi Nõmme turu kõrvale kino, mis sai nimeks Soleil. 1929. aastal vahetas see omanikku ning nimetati ümber Roxiks. Iga uue omanikuga käis kaasas ka uus nimi – 1933. aastal Uus Roxi, 1934. aastal Sparta ning 1936. aastal Endla. Filme näidati majas kuni 1944. aasta sügiseni, siis hoone natsionaliseeriti ning sinna kolisid NKVD ohvitseride kool ja Nõukogude piirivalve üksus. 15. oktoobril 1945 asutati Tallinna Töörahva Saadikute Nõukogu Täitevkomitee aktiga Tallinna kultuurimaja Nõmmel. 1948. nimetati see ümber Nõmme Kultuurimajaks ning 1994. aastast kannab asutus nime Nõmme Kultuurikeskus.Nõmme Sõnumid (vaadatud 1.06.2016)

 Huvitegevus 
Nõmme Kultuurikeskuses on tegevust alustanud mitmed siiani tegutsevad isetegevusringid – nii alustas juba 1945. aasta suvel rahvatantsurühm, mis tänapäeval kannab nime Känd ja Käbid,Känd ja käbid (vaadatud 01.06.2016) 1954. aastal Horre Zeigeri eestvedamisel bigbändHorre Zeiger BigBänd (vaadatud 01.06.2016) ning 1957. aastal naiskoor Nõmme.Naiskoor "Nõmme" (vaadatud 01.06.2016) Väga populaarsed olid kultuurimaja tantsuõhtud, mille tarbeks tegutses majas oma tantsuorkester. Pikka aega tegutsesid majas draamaring, filmi- ja tsirkusestuudio. Eesti Vabariigi taastamisega said väga populaarseks noorte rokikontserdid nii kultuurimajas kui ka naabruses asuvas kinos Võit. Klubi 326 omandas lausa legendaarse kuulsuse.Nõmme Kultuurikeskus (vaadatud 01.06.2016)

 Tänapäev 
pisi|Nõmme Kultuurikeskuse suur saal
Kultuurikeskuses tegutses 2019. aastal kokku 59 huviringi, huviringide rühmi oli kokku 87 ja huviringides osales 1540 inimest. Korraldati 186 üritust, sh 80 omakorraldatud kultuuriüritust. Peamiselt toimusid kontserdid, etendused, näitused, lastehommikud, koosolekud, aga ka koolitused, erapeod jm. Kultuurikeskuses toimuvatel üritustel osales kokku 18 595 inimest.

 Viited 

 Välislingid 
 Nõmme Kultuurikeskuse koduleht
 Nõmme Kultuurikeskuse põhimäärus Riigi Teataja IV, 09.01.2013, 44

Kategooria:Eesti kultuurikeskused
Kategooria:Tallinna asutused
Kategooria:Nõmme linnaosa